Algav saade on valminud koostöös Joyce Meyer Teenistuse toetajatega.
IGAPÄEVAELU RÕÕMUD
Olen isiklikult veendunud,
et Jumala Sõna on maailma suurim jõud.
Jeesus on kui Jumala Sõna inimkehas.
Jumala Sõna lugedes peame sellesse suhtuma
austuse ja tähelepanelikkusega.
Piiblis kirjutatu ei ole tavapärane jutustus.
Selles olevad sõnad on täis elumuutvat väge.
Olen kindel, et Jumala Sõna jutlustades
sünnivad inimeste eludes mitmed elumuutvad imed.
Olgu see siis kas päästeks,
emotsionaalseks, füüsiliseks või vaimseks tervenemiseks.
Tahan sind täna julgustada, et sa ei kuulaks passiivselt,
oodates ja vaadates, kas midagi ka juhtub.
Tahan, et sinus oleks ootus Jumala puudutuse järele.
Kui oled haige või valudes, siis oota, et saaksid terveks.
Oota seda innuga.
Psalm 107:20 on kirjas:
"Ta läkitas neile oma sõna ja tervendas nad.."
Usun, et tervenemine võib ilmneda käte peale panemisel ja palvetamisel.
Samamoodi olen kindel,
et Jumala Sõna kuulutamisel võivad inimesed saada terveks.
See on võimalik.
Usun kindlalt, et Jumala Sõna rääkimisel
tervenetakse emotsionaalselt, sõltuvustest vabanetakse,
murtud süda terveneb, füüsilised haigused ja valu kaovad.
Me teenime väelist ja imesid tegevat Jumalat.
Jumal on täis tuld ja väge.
Ta ei ole elutu ja ükskõikne.
Jumal ei anna meile surnud ja ebapraktilist religiooni.
Meie teenistustel käivad inimesed erinevatest kogudustest.
Mõned kaaluvad veel variante,
kas või kus tahavad püsivamalt käima hakata.
Ehk oled esmakordselt sellisel teenistusel,
kus ülistati Jumalat nagu täna ning oled täiesti segaduses.
Sügaval vaimus tunned, et see oli õige ja asjakohane.
Selle aluseks on aspekt, et inimesed on Jeesusest põnevil.
Sellised kristlased peaksidki olema.
Sageli arvame ekslikult, et võime kõiges muus
olla emotsioonidega kaasas, kuid mitte Jumala osas.
Kui näitad Jumala osas veidigi tundeid välja, öeldakse:
"Ah, need fanaatikud."
"Need veidrad ja emotsionaalsed usklikud."
Olen pigem kirglik kui leige või jääkülm.
Laseme Jumalal olla Jumal.
Esitan teile väljakutse olla terve teenistuse ajal ootuses.
Ärge potsatage maha nagu surnud kalad
ja oodake ammulisui, et ehk midagi juhtub.
Olen usu valmis seadnud, õppinud, palvetanud ja valmistunud.
Olge ootusärevad.
Palvetan Jeesuse nimel, et mida iganes te ka vajate
enda hinge, vaimu, keha või mõistuse osas,
siis imesid tegev vägi liiguks just tänasel õhtul sinu elus.
Jeesuse nimel, aamen.
Mõtted eelnevad alati tegudele.
Olen sageli öelnud,
et kuhu mõtted liiguvad, sinna järgneb ka inimene.
Leian, et see on tõene.
Loen teile laiendatud tõlkest Roomlaste 8:5.
"Sest need, kes elavad loomuse järgi, (on juhitud selle ebapühast viisist)
mõtlevad lihalikke mõtteid (ja taotlevad selle rahuldamist).."
Olukord on üsna selge.
Kui mõtlen lihalikele asjadele,
siis keskendun sellele ja lõpuks on see minu sihtpunkt.
See, millele keskendume, selle poole hakkame püüdlema.
Mõistus hõlmab emotsioone, sest mõtetest saavad sõnad.
See mõjutab ka meie teguviise.
"kes aga (on kontrollitud) Vaimu (soovide) järgi,
need (otsivad ja taotlevad) Vaimu mõtteid (talle meelepärast)."
Peate mõistma,
et te ei saa lihaliku mõtteviisiga elada vaimulikku elu.
See plaan ei tööta.
Peame õppima mõtlema seda, mis toob meile lõpuks kasu.
"Mida mees mõtleb südames, selliseks ta ka muutub."
Teises tõlkes on kirjas, et selliseks muutub ka ta hing.
2. Korintlastele 10:4 on kirjas,
et meie ümber käib lakkamatu vaimne sõda.
Meie relvad pole lihalikud.
"..need on Jumalas vägevad kindluste mahalõhkumiseks,
kummutades targutused ja purustades iga kõrkuse,
mis tõstab end jumalatunnetuse vastu.."
Siinkohal räägitakse mõistusest ja selles toimuvast lahingutegevusest.
Meie mõistus on peamine sõjatanner,
kus hingevaenlane tahab võtta kontrolli meie elu üle.
Ta tuleb vaid varastama, tapma ja hukkama.
Olen õnnelik, et Jeesus tuli,
et me saaksime nautida enda elu ja seda ülirohkesti.
Igalühel teist on Kristuse verega ostetud
ja Jumala poolt antud õigus nautida iga oma elu hetke.
Me ei ole loodud olema viletsuses, vaid nautima enda siinset elu.
Kurat ei soovi seda.
Ta ei taha rõõmsaid kristlasi,
sest nad hakkavad teisi enda olekuga mõjutama.
Kui ülejäänud maailm näeb kurvameelseid päästetud inimesi,
kes kannavad vaid kristlike hüüdlausetega ehteid,
ei tekita nähtu neis soovi saada seda, mis meil on.
Rõõm pole tore tundepuhang, vaid on eluliselt vajalik.
See on parim reklaam Kristuse evangeeliumi jaoks.
Eriti siis, kui sinu olukorrad ei anna põhjust rõõmustamiseks.
Kurat pole enda töös algaja, vaid on me elus pikalt tegutsenud.
Tänu Jumalale, et meil on tema vastu relvastus.
Kogu varustus hõlmab Jumala Sõna.
Täna Jumalat ülistades pidasime vaimselt sõda.
Tänane Jumala Sõna kuulutamine on võitlus deemonlike vaimudega.
Jumala Sõna purustab inimeste elus vaimseid kindlustusi.
Kuuleme, räägime, mõtleme,
laulame Jumala Sõna, kui ülistame Jumalat -
need kõik on sõjarelvad, mis võidavad hingevaenlase.
Piiblis kirjutatakse, et meeled peavad saama uuendatud.
Täna räägime sellest põhjalikult.
Kurat on valede isa.
Ta on õppinud igaüht meist pikaajaliselt ja hoolikalt.
Tahaksin täna küsida, kui palju oled tema kohta õppinud?
Kui kiirelt märkame tema rünnakut?
Kui kaua talume kuradi lollusi, enne kui otsustame öelda:
"Mõistan, mis toimub ja ma ei lähe sellega kaasa."?
"Vahet pole, mis valet püüad müüa, ma usun Jumala Sõnas kirjutatut."
Kui kaua laseme kuradil ennast piinata?
Mitu päeva peame olema täis enesehaletsust, viha või masendust
enne kui mõistame: "Olen vist vaimse rünnaku all."?
Ära oota nii kaua, et sul oleks vaja
suurt hulka kristlasi sind üles turgutama.
Õpime tegema 1. Peetruse 5:9 kirjutatut.
Seiske kuradile vastu.
,Koheselt: "Ei, lahku minu juurest."
"Jää vait, valetaja. See pole tõde."
Olen harjunud ütlema seda häälega, kui on seda on muidugi võimalik.
Jeesus julgutas kuradiga vastanduma,
ja ma ei näe põhjust, miks me ei peaks.
Kristus on meie eeskuju.
Millal Ta seda tegi?
Luuka 4. ptk-is ja teisteski kohtades.
Kurat külvab meie sünnist peale
me mõistusesse erinevaid ideid, mis muutuvad vaevavateks mõteteks.
Kahtlus, kõhklus, hirm,
kaksipidi mõtted, juurdlemine, teooriad,
ta töötab tagasihoidlikult ja ettevaatlikult, kavalus.
Mõistuse kindlustus on ala,
mille töötab välja ja juhib hingevaenlane.
Kui Piiblis on kirjas, et meie mõtetes on kindlustused,
siis peame mõistma, et selles kohas on vaenlane
kaua töötanud ja investeerinud, et usuksime kindlalt midagi ekslikku,
et isegi kui see on ebatõene, siis usume seda kinnisilmi.
Uskusin enda eluski asjadesse, mis olid totaalselt väärad,
kuid ma ei teadnud tõde, kuna ma ei teadnud Jumala Sõna.
Huvitav, kas teame, kui väärtuslik on Jumala Sõna.
Ma tänan siiralt Jumalat nende teadmiste eest.
Kõik 37 aasta vältel õpitu on mulle nii kallihinnaline.
Ma tänan Jumalat selle eest.
Mida rohkem tead sügavalt Jumala Sõna,
seda vähem saad sa petetud.
Kurat ei taha, et õpiksid.
Ta ei soovi, et oleksid täna siin.
Ta üritab igal võimalikul viisil sinu mõtteid hajutada,
selleks et sa ometi ei saaks keskenduda.
Sa ei pea muretsema, sest alguses palvetasime.
Usu mind, sa paned tähele.
Sa ei jää siin magama, sest keegi märkab sind.
Nende vaimurelvadega saab lõhkuda kindlustusi.
Praeguseks hetkeks teame, et oleme vaimses sõjas.
Miks meid muidu nimetatakse sõdalasteks?
Oleme Jumala armees.
Sõjavägi või armee on sõjaks.
Meie vaenlane on saatan, mitte inimesed.
Me ei võitle liha ega verega, vaid vaimse kurjusega.
Ehk mõtled järgnevat:
"Ma ei teagi, Joyce. See kuradi-teema kisub sügavaks."
"Kuidagi hirmutav tunne."
Kas sa tahad veeta ülejäänud elu õnnetuna
või tahad olla teadlik vaenlasest?
Samas sa ei pea teda kartma, sest Kristus on ta juba võitnud,
kuid kindlasti sa ei saa teda vältida.
Kristus ei ignoreerinud kuradit, ja meiegi ei saa olla ükskõiksed.
Meie mõistus on lahinguväli.
Kurat töötab innukalt et sinna kindlustusi rajada.
Ta on hoolikalt plaani välja töötanud.
Täna uurime, kuidas see plaan töötab.
Räägin teile tähendamissõna.
Seda ei rääkinud Jeesus, vaid mina koostasin selle.
See on kirjas ka raamatus "Mõistuse lahinguväli".
Peate välja kannatama, et loen teile ühe loo.
Mary ja Johni abielu ei ole rahuldustpakkuv.
Nad tülitsevad sagedasti.
Nad on täis viha, kibedust ja solvumist.
Neil on kaks last, keda nad mõjutavad paratamatult.
Vanemate lahkhelid on sagedased
ning põhjustavad häireid laste õppimises ja käitumises.
Ühel lastest on närvide tõttu seedeprobleemid.
Mõned siinolijatest on abielus Mary või Johniga.
Paljud mõistavad selle loo mõtet.
Mary ei oska lasta Johnil olla perepea.
Ta on üleolev ja tahab teha otsuseid ise:
hallata pere rahaasju ning kasvatada lapsi.
Ta tahab töötada, et tal oleks oma raha.
Ta on iseseisev, sõnakas, nõudlik ja näägutav.
Praeguseks hetkeks mõtled, et tead kindlasti lahendust.
Ta peab saama kristlaseks ning tundma Kristust.
Üllatus - üllatus, ta on juba kristlane.
Ta tuli usule viis aastat tagasi.
Selleks ajaks olid nad Johniga kolm aastat abielus olnud.
Kas tahad öelda, et Mary elus pole muutust?
Ta on ju uuesti sündinud.
Mõned muutused on küll.
Mary usub, et saab pärast surma Taevasse.
Vaatamata sellele elab ta pideva süütunde all.
Ta tunneb end halvasti oma kontrollimatu käitumise pärast.
Nüüd, kus ta Kristust tunneb, on ta elus lootus, mida enne polnud.
Enne oli ta õnnetu ja lootusetu, kuid nüüd on kõigest õnnetu.
Õnnetu patune ja õnnetu pühak on kaks täiesti erinevat olekut.
Isiklikult olen olnud mõlemat.
Mary tahab muutuda ning on kahel korral saanud nõu.
Ta laseb igal võimalusel enda pärast palvetada.
Ta palub võitu viha, mässu, andestamatuse ja kibeduse üle.
Miks ei ole tekkinud muutust?
Vastus peitub Roolmaste 12:2.
Enne jätkamist loeme laiendatud tõlget.
"Ja ärge muganduge praeguse ajaga,
(kohanenud väliste teguviiside või tavadega)
vaid muutuge (täielikult) meele uuendamise teel.."
Muutu meele uuendamise teel.
Oleme päästetud Kristuse vere tõttu.
Oleme muudetud Püha Vaimu väe ja meele uuendamise teel.
Päästetud saamisel ei saa sinu mõistus sellest osa.
Sul on sellest hetkest küll Kristuse mõistus..
Räägime sellest hiljem.
Vaatamata sellele peab seda kasutama.
See asub sinu sügavamas olemuses.
Vanad harjumused peavad saama murtud.
Vaimsed kindlustused peavad saama lõhutud.
Mitmed võtavad Kristuse vastu, olles seejuures siirad
ning tahavad oma elus muutust, kuid ei hari end selles vallas?
Mitte ükski siinviibijatest ei saa õppimata meditsiinikraadi.
Sa ei saa olla hambaarst ilma vastava hariduseta.
Sa ei saa olla õpetaja ilma ametialase hariduseta.
Isegi lasteaiakasvatajaks ei saa ilma hariduseta.
Vaatamata sellele tahame olla väelised kristlased ilma hariduseta.
See ei tööta.
Usun, et oled siin, et õppida Jumala sõna.
Miljonid inimesed vaatavad seda saadet
ning paljud ei tea mitte midagi Jumala Sõnast.
Oled siiralt valmis kinnitama, et usud Kristusesse.
Tahan, et teaksid, et kui usud siiralt Kristusesse
ega tea seejuures Jumala Sõna, mitte inimlikku infot, vaid mõista,
siis oled võimetu märkama, kui kurat valetab sulle.
Kui lased tal sulle valetada, siis ta valitseb sinu elu.
Käisin aastast aastasse kirikus.
Osalesin isegi evangeliseerimises.
Rääkisin inimestele Jeesusest kohustusest ajendatuna,
sest tahtsin Jumalale töötada.
Lugesin päevas Piiblist peatüki, kuid seda kohustusest.
Ma ei mäletanud midagi, kuid vähemalt lugesin.
Ma ei taha solvata kogudust, milles käisin, sest nad
andsid mulle tugeva aluse Kristuse antud päästest.
Keegi ei õpetanud mulle, kuidas käituda normaalse inimesena.
Läksin kogudusse, kaklesin mehega terve nädal,
karjusin laste peale, olin õnnetu, masenduses ja vihane,
kuid läksin samamoodi järgmisel pühapäeval kogudusse.
37 aastat tagasi puudutas Jumal minu elu
ning olen õppinud Tema sõna, et teisedki saaksid elada elu,
mille pärast Kristus nende pärast end ohverdas.
Seetõttu saame olla valguseks pimedas maailmas.
Olen selles väga innukas.
Muutuse algpunktiks on meelte uuendamine.
See protsess ei peatu iialgi.
Õppisin selle sõnumi jaoks viimastel nädalatel.
Teenistuse lähenedes intensiivistan õpet
kirjakohtade lugemise ja mõtisklemise osas.
Mõnikord mõtlen nendele terve päev.
See on aidanud mind tohutult.
Õppimine teenistuse jaoks on juba minu meeli uuendanud.
Kui teil ei ole seda vaja, räägin rõõmuga endale.
Meie meeled peavad uuenema.
"Ja ärge muganduge praeguse ajaga,
vaid muutuge meele uuendamise teel,
et te katsuksite läbi (enda jaoks), mis on Jumala tahtmine,
mis on hea ja meelepärane ja täiuslik."
Ma ei taha piirduda Jumala headuse rääkimisega,
vaid tahan ka seda näha.
Ma tahan, et see oleks vili minu elus
Ma ei taha üksnes rääkida, vaid tahan, et mõistaksite seda.
Andke tagasisidet.
"Olen vaba."
"Mu abielu, lapsed ja kodu on muutunud."
"Mu elus on püsiv rahu."
Maryl oli siis probleem.
Usun, et ta oli tore naine, kes armastas Kristust.
Tema mõtetes olid vaimsed kindlustused.
Enne nende lammutamist ei muutunud tema elus midagi.
Ainus viis võita meie mõistuses käivat sõda
on õppida Jumala Sõna.
Olen seda inimestele korduvalt rääkinud.
Tean kogemuse läbi, et mida rohkem tead Jumala Sõna
sügava teadmisena, seda vähem probleeme tekib mõtetes.
Elus pole kiirläbimurdeid, kuid tõde teeb sind vabaks.
Mõtlen selle all tõsiasja,
et lääne ühiskonnas on asjajamine tempokas.
Rääkides meelte uuendamisest,
siis selle tegemine nõuab meiepoolset pingutust.
Tahame, et Jumala abi, sest me ei saa töötada ilma Temata.
See eeldab Jumala Sõna õppimist.
Kui sa ei ole seda enne teinud, soovitan alustada 15 min päevas.
Ära võta liiga suurt tükki, vaid alusta vaikselt.
Ühtäkki märkad, et see aeg suureneb iseenesest.
Täna pakume sulle paketti "Mõistuse lahinguväli",
mis hõlmab 4 CD-d ja 2 DVD-d, mida vaadata ja kuulata,
ühtlasi lisandub ka õppematerjal ja märkmik,
kuhu saad kirjutada mõtteid, küsimusi ja tekkinud läbimurdeid.
Pärast pausi jätkan.
Tee samme meelerahu suunas paketiga "Mõistuse lahinguväli".
See hõlmab Joyce õpetust 4 CD-l ja 2 DVD-l.
Lisaks töövihik ning märkmik, mis aitavad sul rakendada
Jumala Sõna enda elus ja vabaneda negatiivsetest mõtetest.
Lisainfo tellimise kohta aadressil:
Sellel suvel pöördutakse taaskord aluspõhimõtete juurde.
Registreeri end augustis toimuvale üritusele "Joyce's Bootcamp".
Ära jää ilma Joyce õpetustest:
palve, Jumala tundmine, usk ja kuulekus.
Üritust edastatakse ka internetis.
Olen õnnelik, et minu isa lõpetas suitsetamise ja joomise.
Nüüd on tal rohkem raha, et osta perele süüa.
Ta on hea mees.
See on kõigest üks lugu paljude laste lugudest,
kes said puudutatud projekti "Hand of Hope" raames
ning peale seda nad juhatasid enda vanemad Jumala juurde.
Olen põnevil peatsest naistekonverentsist.
See saab olema üks imeline aeg.
Sellel korral räägime, kes me oleme Kristuses,
ning kuidas teha vahet meie isiksusel ja tegevusel.
Lisaks räägitakse Jumala armastuses kahtlemisest.
Tagajärjed pole head.
Peame veenduma Tema armastuses,
et kui tulevad keerulised ja rasked olukorrad,
ei hakka me selles kahtlema.
Usun, et sel aastal otsustad tulla.
Sa lahkud siit teadmisega, et oled Jumal meistriteos,
oled täiesti unikaalne ning Ta on sinuga alati.
Tal on hea plaan sinu elu jaoks.
Kas tead, et Jumal on sinusse armunud?
Üritus toimus 2013. aastal.
Tahame edastada sulle Jumala Sõna erinevate meetodite ja allikate kaudu.
Nüüd on meil võimalus teha seda sinu e-maili kaudu.
Liitu meie igakuise uudiskirjaga,
kust on erinevaid artikleid minult ja teistelt autoritelt.
Sealt leiad konverentside graafiku,
meie misjoni aktsioone, inimeste tunnistusi ja eripakkumisi.
Löö kaasa uue viisiga, et saada Jumala Sõna.
Palvetan, et see paneks sind nautima igapäevaelu.
Tõlge: Mailis Mägi
Käesolev saade on valmis koostöös Joyce Meyer Teenistuse toetajatega.